CELEX: 32016D0696
Language: lv
Date: 2016-05-04 00:00:00
Title: Komisijas Īstenošanas lēmums (ES) 2016/696 (2016. gada 4. maijs), ar kuru groza Lēmumu 2006/473/EK, ar ko dažas trešās valstis un dažas trešo valstu teritorijas atzīst par tādām, kurās nav sastopams Xanthomonas campestris (visi celmi, kas ir patogēni Citrus ģints augiem) un Guignardia citricarpa Kiely (visi celmi, kas ir patogēni Citrus ģints augiem) (izziņots ar dokumenta numuru C(2016) 2614)

5.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 120/33
            
         KOMISIJAS ĪSTENOŠANAS LĒMUMS (ES) 2016/696
   (2016. gada 4. maijs),
   ar kuru groza Lēmumu 2006/473/EK, ar ko dažas trešās valstis un dažas trešo valstu teritorijas atzīst par tādām, kurās nav sastopams Xanthomonas campestris (visi celmi, kas ir patogēni Citrus ģints augiem) un Guignardia citricarpa Kiely (visi celmi, kas ir patogēni Citrus ģints augiem)
   
      
         (izziņots ar dokumenta numuru C(2016) 2614)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās IV pielikuma A daļas I iedaļas 16.2. un 16.4. punktu,
   tā kā:
   
               (1)
            
            
               Ar Komisijas Lēmumu 2006/473/EK (2) dažas trešās valstis un dažas trešo valstu teritorijas atzīst par tādām, kurās nav sastopams Xanthomonas campestris (visi celmi, kas ir patogēni Citrus ģints augiem) un Guignardia citricarpa Kiely (visi celmi, kas ir patogēni Citrus ģints augiem).
            
         
               (2)
            
            
               Ar Lēmumu 2006/473/EK Luiziānas štats Amerikas Savienotajās Valstīs atzīts par tādu, kurā nav sastopams Xanthomonas campestris (visi celmi patogēni Citrus ģints augiem). Tomēr, pamatojoties uz Amerikas Savienoto Valstu iesniegto informāciju, Luiziānas štatu vairs nebūtu jāatzīst par tādu, kurā nav sastopams minētais kaitīgais organisms.
            
         
               (3)
            
            
               Ar Lēmumu 2006/473/EK Urugvaja atzīta par tādu, kurā nav sastopams Guignardia citricarpa Kiely (visi celmi patogēni Citrus ģints augiem). Pamatojoties uz Urugvajas iesniegto informāciju un sūtījumu atkārtotu aizturēšanu, Urugvaja vairs nebūtu jāatzīst par tādu, kurā nav sastopams šis kaitīgais organisms.
            
         
               (4)
            
            
               Ar Lēmumu 2006/473/EK visas Amerikas Savienoto Valstu teritorijas atzīst par tādām, kurās nav sastopams Guignardia citricarpa Kiely (visi celmi, kas ir patogēni Citrus ģints augiem), izņemot Koljeras (Collier), Hendrijas (Hendry) un Polkas (Polk) apgabalus Floridas štatā. Pamatojoties uz Amerikas Savienoto Valstu iesniegto informāciju, Lī (Lee) apgabalu vairs nebūtu jāatzīst par tādu, kurā nav sastopams šis kaitīgais organisms.
            
         
               (5)
            
            
               Tāpēc būtu attiecīgi jāgroza Lēmums 2006/473/EK.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2006/473/EK groza šādi:
   
               1)
            
            
               lēmuma 1. panta 2. punkta c) apakšpunktu aizstāj ar šādu:
               
                           “c)
                        
                        
                           Amerikas Savienotās Valstis – Arizona, Kalifornija, Guama, Havaju salas, Ziemeļu Marianas salas, Puertoriko, ASV Samoa, Teksasa un ASV Virdžīnas;”
                        
                     
         
               2)
            
            
               lēmuma 3. pantu groza šādi:
               
                           a)
                        
                        
                           1. punkta a) apakšpunktu aizstāj ar šādu:
                           
                                       “a)
                                    
                                    
                                       visas citrusaugu audzēšanas trešās valstis Eiropā, Ziemeļamerikā, Centrālamerikā, Dienvidamerikā un Karību jūras reģionā, izņemot Argentīnu, Brazīliju, Amerikas Savienotās Valstis un Urugvaju;”;
                                    
                                 
                     
                           b)
                        
                        
                           2. punkta e) apakšpunktu aizstāj ar šādu:
                           
                                       “e)
                                    
                                    
                                       Amerikas Savienotās Valstis – visas teritorijas, izņemot Koljeras (Collier), Hendrijas (Hendry), Lī (Lee) un Polkas (Polk) apgabalus Floridas štatā.”
                                    
                                 
                     
         2. pants
   Šis lēmums ir adresēts dalībvalstīm.
   
      Briselē, 2016. gada 4. maijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2006. gada 5. jūlija Lēmums 2006/473/EK, ar ko dažas trešās valstis un dažas trešo valstu teritorijas atzīst par tādām, kurās nav sastopams Xanthomonas campestris (visi celmi, kas ir patogēni Citrus ģints augiem), Cercospora angolensis Carv. et Mendes un Guignardia citricarpa Kiely (visi celmi, kas ir patogēni Citrus ģints augiem) (OV L 187, 8.7.2006., 35. lpp.).